#  РЕПУБЛИКА БЪЛГАРИЯ

# lav4e Министерство на земеделието, храните и горите

Областна дирекция „Земеделие”- гр.Монтана

**до**

**земеделските стопани**

**до**

**собствениците на пчелини**

**на територията на област монтана**

**ОТНОСНО:** Опазването на пчелните семейства от отравяния при провеждане на растителнозащитни мероприятия

 **УВАЖАЕМИ ГОСПОЖИ И ГОСПОДА,**

Проблемът с опазването на пчелните семейства от отравяния при провеждане на растителнозащитни мероприятия е идентифициран, като един от най-големите, пред които са изправени пчеларите.

Ежегодно в различните структури на Министерство на земеделието, храните и горите постъпват жалби от пчелари, свързани с неспазване на изискванията на Наредба № 13 от 26 август 2016 г. за мерките за опазването на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности (Наредбата).

В горецитираната наредба са определени условията за прилагане на продукти за растителна защита с наземна и авиационна техника, в т.ч. часовете за прилагането им, защитните зони и отстояния, реда и начините за оповестяване на мероприятията, действията при констатиран масов подмор на пчелни семейства и др.

В тази връзка, имайки предвид, че с настъпването на пролетта и развитието на земеделските култури ще започне засиленото им третиране срещу болести и неприятели, Ви предоставяме по-важните изисквания от Наредбата:

1. **Условия и ред за извършване на растителнозащитни, дезинфекционни и дезинсекционни дейности с наземна и авиационна техника.**

Чл.4.(1) Разрешава се третиране с инсектициди, препарати за дезинфекция и дезинсекция със:

1. наземна техника - от залез слънце до 10,00 ч. на следващия ден;

2. авиационна техника - от изгрев слънце до 10,00 часа.

Чл.5. Възложителят на растителнозащитна, дезинфекционна и дезинсекционна дейност е длъжен да:

1. окоси цъфтящата растителност в междуредията на трайните насаждения (овощни градини, лозя и др.) преди извършване на третирането при спазване изискванията на чл. 34 от Закона за пчеларството;

**II. Условия и ред за оповестяване на растителнозащитните, дезинфекционните и дезинсекционните дейности.**

Чл.8. (1) Лицата, които извършват/възлагат растителнозащитни, дезинфекционни и дезинсекционни дейности с наземна и авиационна техника, в срок до 3 дни преди датата на третирането са длъжни да:

1. **уведомят лично** **(с SMS и/или по електронна поща) собствениците** на животновъдни обекти (пчелини), регистрирани съгласно Закона за ветеринарномедицинската дейност, разположени в землището на населеното място по местонахождение на площите, които ще бъдат третирани, както и собствениците на пчелини, разположени в граничещите землища, за датата и часа, в който ще се извърши мероприятието;

2. **изпратят уведомително писмо съгласно приложение № 1** до кмета на населеното място, в чието землище ще се извършва третирането, както и до кметовете на населените места, чиито землища граничат с третираните площи.

(2) Кметовете по ал. 1, т. 2 обявяват предстоящото третиране в деня на получаване на уведомителното писмо чрез местните средства за масово осведомяване и чрез обява на видно място в съответното населено място.

(3) За целите на уведомяването по ал. 1, т. 1 Областната дирекция по безопасност на храните (ОДБХ) предоставя на възложителя данни за връзка със собствениците на пчелини.

(4) Данните по ал. 3 съдържат настоящ адрес, мобилен телефон и/или електронна поща и се съобщават в съответната ОДБХ от собственика на пчелина при регистрацията на животновъдния обект.

(5) Лицата, които извършват дейности по чл. 1, могат да ползват информация от регистъра на пчелините в Република България, поддържан от БАБХ, както и от регистъра на пчелните семейства на подвижно пчеларство, който се води в кметствата, съгласно чл. 8, ал. 1 от Закона за пчеларството.

Чл. 9. (1) Към уведомителното писмо до кмета по чл. 8, ал. 1, т. 2 за провеждане на растителнозащитни, дезинфекционни и дезинсекционни дейности се прилага схема на площите за третиране, в която се отразяват видът и фенофазата на земеделската култура, както и видът и фенофазата на културите в съседните площи.

(2) В случаите на прилагане на продукти за растителна защита чрез въздушно пръскане към уведомителното писмо се прилага копие на разрешението по чл. 3, ал. 1, т. 1.

Чл. 10. След уведомяването по чл. 8, ал. 1, т. 2 собствениците на пчелини са длъжни да предприемат мерки по опазването на пчелните семейства от отравяне. По преценка на собствениците мястото на пчелина може да бъде обозначено с бял флаг.

**III. Действия при масов подмор на пчели след употреба на ПРЗ:**

Чл. 12. (1) При масов подмор на пчели собственикът на пчелина:

1. уведомява незабавно ветеринарния лекар, обслужващ пчелина, и кмета на населеното място на основание чл. 132, ал. 1, т. 5 от Закона за ветеринарномедицинската дейност;

2. подава жалба до директора на Областната дирекция "Земеделие" (ОДЗ) с копие до кмета на населеното място не по-късно от първия работен ден след констатираната смъртност на пчели.

(2) Директорът на ОДЗ незабавно уведомява ОДБХ и свиква комисията по чл. 36, ал. 1 от Закона за пчеларството в срок до 24 часа от получаване на жалбата в работни дни или в първия работен ден след получаване на жалбата, ако същата е получена в ден, предхождащ предпразнични и празнични дни. Комисията уведомява лицето по чл. 8, ал. 1 или негов представител за предстоящата проверка.

(3) Ветеринарният лекар, обслужващ пчелина, след уведомяване от собственика на пчелните семейства за масов подмор в срок до 24 часа от уведомяването прави преглед на пчелното семейство и взема проби от пчели, които се изпращат за анализ в акредитирана лаборатория с придружително писмо по образец, одобрен от изпълнителния директор на БАБХ.

(4) Пробата по ал. 3 трябва да съдържа не по-малко от 50 г от материалите за изследване, поставени в подходяща, инертна опаковка, която предоставя сигурна защита от замърсяване, повреда или изтичане, и да е запечатана и етикетирана.

(5) Информацията върху етикета съдържа най-малко следните данни:

1. наименование и количество на пробата;

2. дата, час и място на вземане на пробата;

3. име и подпис на заинтересованото лице или неговия представител, присъствал при вземането на пробата;

4. име, подпис и щемпел на лицето, взело пробата.

(6) Пробата се транспортира незабавно за изследване в хладилна чанта със съответните охладители. При невъзможност за незабавно изследване на пробите се вземат мерки за недопускане на настъпване на промени в тях и се замразяват при -18 °С за не повече от един месец до извършването на анализа.

(7) В случаите, в които няма информация за използвания продукт за растителна защита, препарат за дезинфекция и/или дезинсекция, пробите от пчели се изпращат за анализ след получаване на резултата от изследваната проба от растения и растителни продукти, но не по-късно от срока по ал. 6.

Чл. 13. Българската агенция по безопасност на храните поддържа и актуализира списък с контакти на лаборатории, акредитирани да анализират проби от пчели за наличие на продукт за растителна защита и третирана растителност за остатъци от пестициди, който се публикува на интернет страницата на агенцията.

Чл. 14. (1) Комисията по чл. 12, ал. 2 извършва проверка на място.

(2) Представител на ОДБХ взема проби от третираната растителност и проверява за наличие на умрели пчели в нея. Пробите се транспортират незабавно. При невъзможност за незабавен транспорт пробите следва да бъдат съхранявани и доставени в акредитираната лаборатория по подходящ начин. Пробите се придружават от протокол за вземане на проби от растения и растителни продукти за установяване на остатъчни количества от продукти за растителна защита.

(3) В случаите, в които при съобщение от собственика за настъпило отравяне на пчелните му семейства предварително са взети и изпратени проби съгласно чл. 12, ал. 3, комисията преценява следва ли да се вземат и изпратят нови проби за анализ.

(4) В случаите, в които няма изпратени проби по чл. 12, ал. 3, комисията взема такива съгласно изискванията на чл. 12, ал. 4 – 7.

(5) Пробите по ал. 2 и 4 и по чл. 12, ал. 3 се изпращат за анализ от и за сметка на собственика на пчелина.

(6) След извършване на проверката комисията съставя констативен протокол съгласно приложение № 2, в който:

1. се потвърждава или отхвърля съмнението за отравяне, придружено с мотиви;

2. при установяване на отравяне се отразяват обстоятелствата, при които е настъпило събитието;

3. се определят видът и размерът на причинените щети на пчелните семейства от отравянето, като при невърнали се летящи пчели силата на пчелните семейства се определя по броя на рамките с пило и броя на медовите пити, заети с нектар и мед.

(7) В срок до 5 дни след получаване на резултатите от анализите комисията изготвя окончателното заключение съгласно приложение № 3 за причините за подмор на пчелите и установяване на нарушителя.

Чл. 15. При установени нарушения на изискванията на наредбата от контролните органи на БАБХ се прилага чл. 48 от Закона за пчеларството.

 **УВАЖАЕМИ ГОСПОЖИ И ГОСПОДА,**

 Опазването на пчелите е от съществено значение, както за видовото многообразие, така и за опрашването на културните насаждения, ползата от което е много по-голяма от стойността на добитите от пчелите пчелни продукти.

Считаме, че значението на опрашването не е достатъчно оценено, и то се приема за даденост. По данни на FAO (Организацията по прехрана и земеделие) пчелите опрашват около 70% от основните култури за консумация, които са над 210 000 растителни вида, като ефектът от това възлиза на 153 млрд. евро или на 9.5% от световното земеделско производство.

Тясното сътрудничество между пчеларите и фермерите, както и необходимостта от спазване на

всички изисквания към растителнозащитните мероприятия, провеждани през пролетта е разковничето за опазване здравето на пчелите. През този период има най-силен цъфтеж на медоносна, дива и културна растителност, а пчелните семейства са в процес на интензивно развитие и подготовка за главната паша. Ето защо, мероприятията за растителна защита и санитарна дезинсекция, трябва да се организират така, че със своята ефективност да осигурят ефикасна защита на растенията от вредители и гарантират опазването на пчелите.

Като свеждаме до знанието Ви горната информация, искрано се надяваме посочените нормативно определени изисквания да се спазват.

**Д-Р ВИОЛЕТА ГЕРГОВА /П/**

 *Директор ОД „Земеделие”Монтана*